**19.01.2024(1).**

**E-pasta nosaukums**

Par primārās veselības aprūpes finansējuma izmaiņām no 2024.gada 1.februāra

**E-pasta teksts**

Nacionālais veselības dienests (turpmāk – Dienests) informē, ka laikrakstā “Latvijas Vēstnesis” publicēti  Ministru kabineta 2024. gada 16. janvāra noteikumi Nr.50 “Grozījums Ministru kabineta 2018. gada 28. augusta noteikumos Nr. 555 "Veselības aprūpes pakalpojumu organizēšanas un samaksas kārtība””, kas stājas spēkā 2024. gada 1. februārī. Elektroniski pieejams: <https://www.vestnesis.lv/op/2024/13.17>

Ar grozījumiem 11.pielikums “Primārās veselības aprūpes finansējuma plānošana” izteikts jaunā redakcijā, nosakot, ka no 2024.gada 1.februāra:

1. Dienests reizi gadā līdz kārtējā gada 1. maijam izmaksā ģimenes ārsta praksei maksājumu par praksē nodarbināto ārstniecības personu aizvietošanas nodrošināšanu attaisnotas prombūtnes laikā. Minētais maksājums ir 1/12 daļa no praksei plānotās kapitācijas naudas attiecīgajam gadam.

2. Ikmēneša fiksētais maksājums ģimenes ārsta praksei, tai skaitā riska maksājums, ir 1000,00 euromēnesī. Minēto maksājumu saņem visas ģimenes ārstu prakses, kas atbilstoši līgumam ar dienestu saņem kapitācijas naudu.

3. Ikmēneša fiksētais maksājums par ģimenes ārsta prakses otro un katru nākamo pieņemšanas vietu ir 400,00 euro.

Ņemot vērā minētās izmaiņas, Dienests sagatavos un nosūtīs aktualizētu Finanšu paziņojumu. Palielinātais ikmēneša fiksētais maksājums tiks iekļauts rēķinos un maksāts sākot no 1.februāra, t.i. sākot ar rēķinu par februāri, kas tiek izveidots un maksāts martā.